સંજય ભંડારી ભાગેડુ હથિયાર ડીલર છે. IT વિભાગે 27 અને 30 એપ્રિલે તેમના વિરૂદ્ધ કાર્યવાહી કરી હતી. તેના વિરૂદ્ધ જેટ ટ્રેનર સોદામાં દલાલીને લઇને તપાસ થઈ હતી. સંજય વિદેશ ભાગી ગયો છે અને આ મામલામાં તેના પ્રત્યાર્પણ માટે સરકાર પ્રયાસમાં હતી. સંજય ભંડારીની 20 કરોડ રૂ.ની સંપતિ EDએ જપ્ત કરી છે. સંજય ભંડારીનો પાસપોર્ટ રદ્દ કરીને કોર્ટે તેને ભાગેડુ જાહેર કર્યો છે. મળતી માહિતી પ્રમાણે સોનિયા ગાંધીના જમાઈ રોબર્ટ વાડ્રાના લંડનના ઘરના સમારકારમાં સંજય ભંડારીએ મદદ કરી હોવાની વિગતો જાહેર થતા ઉહાપોહ મચ્યો છે. આ સમારકાર 2016માં કરાયું હતું અને એના માટે સંજય ભંડારીએ ખર્ચો આપ્યાના ખબર આવ્યા છે. જોકે સંજય ભંડારી સાથે ઓળખાણનો વાડ્રાએ ઇન્કાર કર્યો છે.